Feshin maganin tsuntsaye a Kebbi,Gwamna Bagudu ya cancanci yabo - Samaila Yombe - ISYAKU.COM Feshin maganin tsuntsaye a Kebbi,Gwamna Bagudu ya cancanci yabo - Samaila Yombe - ISYAKU.COM
Home > Samaila Yombe > Feshin maganin tsuntsaye a Kebbi,Gwamna Bagudu ya cancanci yabo - Samaila Yombe
Feshin maganin tsuntsaye a Kebbi,Gwamna Bagudu ya cancanci yabo - Samaila Yombe
An yaba wa Gwamnan jihar Kebbi Sanata Abubakar Atiku Bagudu akan irin kokari da kuma kulawar da yake bayarwa ga harkar feshin tsuntsayen Jan baki da sauran kwarin dake yiwa manoma da amfanin gona barazana, tare da barnata masu amfanin gona mai yawa.
Mataimakin Gwamnan jiha Alh. Samaila Yombe Dabai ne ya yi wannan yobon a lokacin da ya ke amsa tambayoyin mane ma labarai a Arewa house dake Kaduna.
Alh. Samaila Yombe Dabai ya ce dole ne a jijina wa mai girma Gwamnan jiha Sanata Atiku Abubakar Bagudu akan bada kulawa ta musamman na yaki da tsuntsaye a cikin lokaci.
Mataimakin Gwamnan ya kara da cewa gwamnatin jihar kebbi, Gwamnatin talakawa ce domin a ko wane lokaci tana sauraren jama'arta,tare da biyan bukatun su, hadi da kyautawa al-umma a fanni daban - daban na rayuwa.
Ya kara da cewa, bisa ga haka ne ma, kananan hukumomin jihar ke godiya ga Gwamnatin jiha akan daukar matakan gaggawa na ceto manoman su daga barazanar tsuntsaye da sauran amfanin gona mai tarin yawa.
Alh. Samaila Yombe Dabai, ya ce Allah ya Albarkan ci jihar kebbi da fadamar noma da sauran wuraren aikin noma mai fadi, wanda kusan 85% na jama'ar jihar nan manoma ne , Kuma sai gashi shugaban kasa General Muhammadu Buhari ya baiwa Gwamnan jiha shugan noman shinkafa na kasa baki daya, da manufar bunkasa tattalin arzinkin kasa da ma Afrika gaba daya.
Item Reviewed: Feshin maganin tsuntsaye a Kebbi,Gwamna Bagudu ya cancanci yabo - Samaila Yombe Rating: 5 Reviewed By: -